PAWÔL VWÊ » Non classé
Jézu sé La Vi
Accueil > Non classé	Poutji nou pè Le mond jôdijou ka fè lé kwétjen pè, ka fè yo viv dan lenkiétud, alow ke Jezu di nou ké i ké épi nou tou lé jou jiska la fen du mond , mé toujou ni an kwent de palé ouvèrteman de la FWA;
Accueil > Non classé	BIYO PAWÔL VWË , sé an gwoup ki anvi fè kreyôl la avansé, sé pousa , menm si nou ka métrizé fwansé ya tou, nou désidé palé yen ki an kreyol pou nou pé fè lang tala viv. Nou za pétèt oubliyé tout sé istwar oral la nou tann épi lang tala mé nou lé kité ba lé jénérasion ka vini an lang ki konnèt tout istwar nou , ki fè nou ri , pléré, ki tann murmur nou , ki wouè nou triss , i shanté ba nou , nou shanté épiy. Alôw pass nou anmen ï ,nou pa lé paléy sèlman nou lé osi ékwiy pou tout moun konnèt li épi pou yo anmen ï osi kon tout dôt lang , alôw nou ka pwofité di entèrnét pou nou pwézantéy O MOND…Aggelos
Accueil > Non classé	TWÔP TRADISION Nou koumansé pa ni lontan an nouvèl lanné 2007, an lo moun sa vwé souété yonn a lôt « bòn ané », sèlman an sèl bagay vwé : an lanné pé pa désidé bon di koy menm , ni an voeu fôwmulé pé pa èkzosé di koy menm , menm siy bèl , i pé pa fè an sôwt ke ayen shanjé. Sé Bondyé sèl ki pé fè an sôt ke an lanné bon ou ke an voeu èkzosé, mé si ou paka fè volontéy, menm si ou ka di ke ou ka kwè an li , si ou paka fè say diw fè, mwen paka wouè ki manniè lannéw ké méyè , ni non pli kouman voeu ya ou fôwmulé ya ké èkzosé…Aggelos
Accueil > Non classé	SÔM 23 Bon Dyé sé bèrjé mwen , mwen péké konnèt la dizèt I ka fè mwen ripozé adan pak ki plen zèb, i ka mennen mwen bô dlo ki calm. I ka nouri nàm mwen é ka mennem mwen adan an shimen ki asiré, pou lanmou non ï Lè mwen téké mashé adan valé lom’b lanmô , mwen péké pè ayen, pas ou épi mwen; Baton’w épi woulèt ou ka konsolé mwen. Ou ka dwésé an tab douvan mwen, an zié tout’ ènmi mwen; Ou ka fwiksioné tèt mwen épi luil’, é koup mwen byen ranpli . koi kil an soi, byen épi mizérikòwd ké akonpanié mwen tout la vi mwen, é mwen ké abité tou lé jou la kay you Sénieur…aggelos Dans : Non classéPar didakte
Accueil > Non classé	Pa ZA Pa O pwémié sièkl sé moun an ki té ka kouè an Jézu a, té ka mashé toupatou pou té simen pawôl li. Yo paté ni piès dénominasion ,sé sèlman krétjen yo té yé. byen sur , yo té ka reyuni kô yo adan mézon , mé osi adan dé légliz kon lé 7 égliz dazi mineur an turki , a jewuzalèm , an siri , dot koté tou ; mé piès sé légliz la paté ni an nom relijion. tout’ koté yo té pasé sé yen ki di Jezu yo téka palé.
Accueil > Non classé	KWEYÔL, an lang entèrnasional. Mwen ka béni Létèrnèl Dyé ki ba nou, nou pèp nwè ya , an okazion ki entèrnèt pou nou pé polénizé kwéyôl toupatou dan le mond. An tan lontan sé épi bato pèp « di pwisan »alé toupatou dan tout zil pou té pé colonizé yo, mé osi pou té pé rann lang yo entèrnasinal , kon lang fwansé , anglé , èspaniôl . Tout koté yo té pasé yo kité lang yo déyié do yo , sé sa ki fè ke tout moun dé zil pèd lang dorijin yo o pwofi de fwansé , anglé , èspaniol tou . Nou pé aranjé sa jodiya , sé pa tou di apwann kwéyôl lékôl ki conté , mé sé ékwiy osi toupatou pou nou pé pérénizéy, é pou sa ,entèrnèt ka ba nou an bèl koud men , nou pa bizoen bato pou alé dan shak péyi , pas’ nou pé , navigé anlè entèrnèt pou nou fè le mond antjé konnèt lang nou an .